Source: http://www.gasilci.org/forum/viewtopic.php?f=45&t=7021
Timestamp: 2020-07-06 21:13:33+00:00
Document Index: 917287

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Forum Gasilci.org • Ogled teme - ZAKON O JAVNIH NAROČILIH IN GASILSKA DRUŠTVA
ZAKON O JAVNIH NAROČILIH IN GASILSKA DRUŠTVA
24 objav • Stran 1 od 2 • 1, 2
metodg » 28. julij 2006, 13:38
Preberite si mnenje na spletnih straneh Računskega sodišča o tem ali morajo gasilska društva upoštevati Zakon o javnih naročilih.
http://www.rs-rs.si/rsrs/rsrs.nsf/I/K1E6A870F9E4333C4C12571B200389F9E?Open&appSource=40DD92C87E004317C12570840034604C
Vprašanje je sprožil Jaka. Mi smo podobno vprašanje sprožili še če gasilska zveza kupuje opremo za društva, pa odgovor še čakamo.
Mislim, da bo odgovor marsikoga razveselil.
Jani » 28. julij 2006, 14:37
Ja hvala bogu. Mater, sem jaz to "tumbal" že nekaj časa, pa mi (skoraj) nihče ni verjel.
Je pa res precej odvisno od finančne in pravne službe na občini in če težijo, denarja brez razpisa pač ne boš dobil, pa čeprav za to ni zakonske podlage.
Mi smo podvozje za 16/25, v letu 2002, kupili z razpisom, za 24/50, pa pred nekaj meseci brez. Aleluja za ta odgovor z računskega sodišča!
Peter » 28. julij 2006, 15:01
Ni vse zlato, kar se sveti. Če bi mi naše podvozje za GVC 24/50 kupovali brez razpisa, bi bilo dokazano dražje in slabše. Vsak naj sam presodi kdaj se mu bo razpis splačal. Podvozje za GV-1, ki ga bomo kupovali letos, bo namreč skoraj zagotovo nabavljeno brez razpisa.
Jani » 28. julij 2006, 15:25
Se popolnoma strinjam s Petrovo trditvijo. Marsikdaj kakšen ponudnik na razpisu ponudi prav ogabno nizko ceno. Vi ste imeli pač srečo, večina je pa nima. Trenutno je pač Iveco skoraj deset jurčkov pod ostalimi (govorim za vozila okrog 400 KM), potem pa tvegaj, če upaš...
Igor_R. » 28. julij 2006, 16:37
Nisem prepričan, da je stvar tako enostavna kot tu odgovarja Računsko sodišče RS.
Res je, da so društva osebe zasebnega prava in da jih kot take ZJN ne omenja (kot naročnika). Vendar računsko sodišče pri odgovoru ni upoštevalo:
- 1. 2. odstavek 2.a člena ZJN, ki govori da so naročniki tudi osebe, ki so v pretežni meri financirana iz sredstev naročnika (npr. občine ali države)
- 2. ZJN se uporablja tudi za izvedbo tiste gradnje, ki jo sofinancira naročnik z več kot 50 odstotkov vrednosti gradnje (88. člen ZJN).
- 3. storitve, ki jih financira naročnik z več kot 50 odstotki (93. člen ZJN)
Neglede na povedano, pa mora naročnik (npr. občina) skrbeti, da se javna sredstva porabljajo skladno z ZJN, zato tudi v pogodbi "praviloma" določi to obvezo (društvom). Če tega občina ne določi pol pa obstaja za društvo ena luknja (ki jo omenja tudi odgovor računskega sodišča) ko lahko izvede nakup mimo ZJN. Vsekakor zadeva ni tako enostavna in je lahko sporna. Mislim, da bi bilo tu potrebna pogledati uradno razlago zakona (če obstaja).
Igor_R. » 28. julij 2006, 16:47
Ko smo pred leti vprašali naše pravnike na občini kako je s tem, je bil odgovor (po posvetovanju z drugimi pravniki in poglobljeni preučitvi komentarjev ZJN) , da je potrebno ZJN uporabljati tudi pri društvih, ko gre za nakupe, ki se financirajo iz javnih sredstev.
Če bi bilo to možno, kar govori ta odgovor (ki zna biti tudi malce zavajujoč), pol bi že zdavnaj Državna revizijska komisija ugotovila, da društva ne niso (in ne morejo biti) naročniki (po ZJN)!!! Dvomim da bo iz te moke kaj kruha.
Jani » 28. julij 2006, 16:49
Uradna razlaga, oz. komentar zakona, seveda obstaja in tudi iz tam je razvidno, da ZJN za PGD-je ni zavezujoč.
Igor_R. » 28. julij 2006, 16:52
A lahko napišeš kje si našel tole "uradno razlago" oziroma komentar zakona?
Res za društva ZJN ne more biti obvezujoč, ko pa so javna sredstva v igri pol veljajo druga pravila.
Jani » 28. julij 2006, 18:28
Nekje poišči ZJN s komentarjem. Je tako nedvoumno napisan, da sploh ni dileme - komentar mislim, zakon brez komentarja pa skoraj ni za nobeno rabo. Težave lahko nastanejo edino, če je vaše društvo ustanovila občina, v kar pa močno dvomim.
Igor_R. » 28. julij 2006, 18:42
Občine ne more ustanavljati društev (niti ukinjati kot se nekateri napačno izražajo), lahko le (javne) zavode.
Bilo bi preveč lepo, če bi bilo to kar praviš res tako (no upam, da imaš prav, vendar dvomim). Verjetno pa je nekje neka caka, da se mimo ZJN ne bo moglo iti. Ko so javna sredstva v igri veljajo določena pravila, ki jih z "zasebnimi" sredstvi ni potrebno upoštevati.
Zdaj je čas dopustov in ne morem preveriti pri naših pravnikih. Bom pa takoj ko bom lahko. Če bom našel kaj časa bom poiskal tudi kakšen zakon s komentarjem. problem s temi "komentarji" je v tem, da si različni avtorji različno tolmačijo zakon! Tudi navedeno mnenje računskega sodišča je ena od možnih razlag, ni pa nujno pravilna.
pgd_babici » 28. julij 2006, 22:10
Prečitajmo še enkrat zadnji odstavek tega mnenja:
Predlagamo pa vam, da pregledate še pogodbo o izvajanju javne službe in pogodbo o dodelitvi sredstev iz občinskega proračuna za gasilsko vozilo oz. za delovanje vašega društva. Ker je občina na podlagi Zakona o javnih financah dolžna skrbeti za gospodarno porabo proračunskih sredstev, v takih pogodbah od prejemnika proračunskih sredstev lahko tudi zahteva, da izvede postopek javnega naročila, čeprav prejemnik ni naročnik po 2 a. členu ZJN-1.
Mislim da ima Igor_R kar prav v njegovih komentarjih.
Igor_R. » 28. julij 2006, 22:42
Ko prbereš zakon lahko po eni strani res razumeš, da se ZJN društev ne tiče, ker niso izrecno navedeni kot naročniki. Kot sem že rekel, pa je v 2. odstavku 2.a člena ZJN izrecno navedeno, da so naročniki tudi osebe, ki so v pretežni meri financirana iz sredstev naročnika (npr. občine ali države). Torej če prejme neka organizacija več kot 50% sredstev iz javnih proračunov, pol MORA poslovati v skladu z ZJN.
Po logiki ZJN bi se oprema lahko nabavila mimo postopkov javnega naročanja le v primeru, ko društvo prejema manj kot 50% sredstev za svoje delovanje iz proračuna oziroma prejme manj kot 50% sredstev za izvedbo neke investicije.
Peter » 29. julij 2006, 1:01
Igor_R. je napisal: Če bi bilo to možno, kar govori ta odgovor (ki zna biti tudi malce zavajujoč), pol bi že zdavnaj Državna revizijska komisija ugotovila, da društva ne niso (in ne morejo biti) naročniki (po ZJN)!!! Dvomim da bo iz te moke kaj kruha.
Ko greš enkrat v razpis sprejmeš pravila igre in Državni revizijski komisiji ni treba ugotavljati ali si moral iti v razpis ali pa si to naredil iz lastne želje. Sam menim, da je Računsko sodišče dovolj merodajno, zagotovo pa bolj od katerihkoli občinskih pravnikov, ne bo pa odveč, če se za mnenje vpraša tudi Urad RS za nadzor proračuna oz. Proračunsko inšpekcijo.
Igor_R. je napisal: Kot sem že rekel, pa je v 2. odstavku 2.a člena ZJN izrecno navedeno, da so naročniki tudi osebe, ki so v pretežni meri financirana iz sredstev naročnika (npr. občine ali države).
Samo tukaj si verjetno spregledal, da gre v tem primeru za pravne osebe, ki jih ustanovi občina. Ne poznam primera, ko bi občina ustanovila gasilsko društvo .
Igor_R. » 29. julij 2006, 6:49
Ja, res. Očitno po 2.a členu ZJN društvo ni naročnik (pa četudi opravlja negospodarsko javno službo in se financira pretežno iz javnih sredstev). Vprašanje je le ali je zakonodajalec hote to napisal ali je spregledal (luknja).
Neglede na to še vedno nisem prepričan, da se investicije kjer je vloženih več kot 50% javnih sredstev izvedejo brez uporabe ZJN. Pri gradnjah in storitvah je to tudi (izrecno) zapisano (da se uporablja ZJN), pri blagu pa ne. Res je, da če bereš zakon (dobesedno) pol društvo za nakup opreme, lahko ne uporabi ZJN (kot je rezvidno iz omenjenega mnenja računskega sodišča). Spet ne vem ali gre tu za napako (luknjo) ali je zakonodajalec namerno to naredil. Kot sem rekel je mnenje nekaterih (ne samo občinskih ampak še koga in zato se verjeno tudi nakupi opreme pri društvih izvajajo po ZJN), da si je zakon potrebno "razlagati" tako tudi pri nakupu blaga.
Uradne razlage (ne komentarjev raznih pravnikov, ki so si tudi precej različna) še nisem videl. Verjetno bi bil tu pravi naslov Sektor za javna naročila (prej Urad za javna naročila) pri Ministrstvu za finance. V to, da je Računsko sodišče RS dovolj merodajno sploh ne dvomim, ne vem pa če so oni pravi naslov za podajanje mnenj o uporabi ZJN.
Gasilska društva so po ZJF prejemniki javnih sredstev in zato lahko pri njih računsko sodišče revidira pravilnost in smotrnost poslovanja. Tudi če bo računsko sodišče smatralo, da za gasilsko društvo ni potrebno uporabljati ZJN, vsekakor bo preverjalo ali je društvo uporabilo (javna)sredstva racionalno/učinkovito. Če ne drugo bo, ko bo računsko sodišče prišlo na občino in ugotovilo, da je občina dala javna sredstva zasebnemu subjektu brez, da si je zagotovila (npr. s pogodbo) da bodo ta sredstva porabljana racionalno/učinkovito (npr. po ZJN ali kako drugače - tudi v svojem mnenju računsko sodišče navaja, da je občina "dolžna skrbeti za gospodarno porabo proračunskih sredstev"), pol imela problem občina.
Jaka » 30. julij 2006, 21:56
Eno je, ali te obravnavajo kot naročnika, ki mora vsako večjo nabavo izvesti v skladu z ZJN, ali pa je objava javnega naročila tvoj interes.
Tudi mi smo želeli priti problemu in raznim razlagam do dna in smo zato vprašali na Računsko sodišče (na Računsko sodišče so me napotili iz Urada za javna naročila). Njihova razlaga je jasna: nismo obravnavani kot naročnik po ZJN, ker nas ni ustanovila občina in tudi nismo navedeni v seznamu javnih naročnikov, ki je objavljen na spletni strani MF. Tolmačenja pa so s strani občinskih uradnikov zato različna, ker se nekateri ne poglobijo v problem in se pač želijo zavarovati in rečejo:" Za vsak slučaj naj bo javni razpis". Tisto tolmačenje, da je več kot 50 % javnih sredstev ne pomeni nič.
Če gre nabava vozila preko občine, potem je pač javno naročilo. Če pa gre nabava vozila preko PGD, javno naročilo ni potrebno. Seveda pa je osnova še vedno namenska in racionalna poraba javnih sredstev (več ponudb, izbor najboljšega ponudnika, pregledna poraba....).